|  |
| --- |
| Description: Description: mali grb |
| **Република Србија** |
| МИНИСТАРСТВО  ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА   |  | | --- | | 404-02-26/5-1/2019-22 | | Датум: 22. март 2019. године | | Немањина 22-26  Б е о г р а д | |

**ПОЈАШЊЕЊЕ КОНКУРСНЕ ДОКУМЕНТАЦИЈЕ 1**

**за јавну набавку ЈН 8/2019 - Услуга - Oрганизовањe и реализацијa свечаности поводом обележавања значајних историјских догађаја из ослободилачких ратова Србије у 2019. години, по партијама**

У поступку јавне набавкеЈН 8/2019, Министарству за рад, запошљавање, борачка и социјална питања, поднето је питање за појашњење конкурсне документације.

У складу са одредбама чл. 63. ст. 3. и 4. Закона о јавним набавкама ("Сл. гласник РС", бр. 124/2012, 14/2015 и 68/2015) – у даљем тексту: ЗЈН*,* Министарство за рад, запошљавање, борачка и социјална питања, **доставља следећи одговор, којим појашњава конкурсну документацију:**

**ПИТАЊЕ 1:**

Postovani,

Potrebno nam je pojasnjenje u vezi jedne od tacaka  uslova o javnoj nabavci-konkursu za organizaciju istorijskih dogadjaja (a koja glasi :

Понуђач је измирио доспеле порезе, доприносе и друге јавне дажбине у складу са прописима Републике Србије (или стране државе када има седиште на њеној територији) *(чл. 75. ст. 1. тач. 4) ЗЈН);)*

Naime, interesuje nas, da li ponudjac koji ima i redovno izmiruje deo poreza i doprinosa kroz reprogram (deo rata reprograma jos nije izmiren jer nije dospeo rok po reprogramu, ali su dospele rate izmirene) i ujedno izmiren deo poreza i doprinosa van reprograma moze da konkurise i ispunjava uslove konkursa?

Hvala na odgovoru.

Srdacan pozdrav,

**ОДГОВОР 1:**

Конкурсном документацијом 1 – Измењена (објављена 19.03.2019. године) у поглављу *III УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75. И 76. ЗЈН И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА:*

* у делу поднасловом: *ОБАВЕЗНИ УСЛОВИ* (страна 14)*,* у приложеној табели, у делу табеле којим се одређује начин доказивања, наведено је да је начин доказивања ИЗЈАВА*,* којом Понуђач под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75. ст. 1. тач. 1) до 4) и став 2. ЗЈН, дефинисане овом конкурсном документацијом, *(Образац 5. у поглављу VI)*
* у делу поднасловом: *УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА* (страна 15)*,* наведено је:

„Испуњеност обавезних условаза учешће у поступку предметне јавне набавке наведних у табеларном приказу обавезних услова под редним бројем 1, 2, 3 и 4 …… у складу са чл. 77. ст. 4. ЗЈН Понуђач доказује достављањем Изјаве (*Образац 5. у поглављу V*), којом под пуном материјалном и кривичном одговорношћу потврђује да испуњава услове за учешће у поступку јавне набавке из чл. 75. ст. 1. тач. 1), 2) и 4), чл. 75. ст. 2. и чл. 76. ЗЈН, дефинисане овом конкурсном документацијом.“

* „Сходно члану 79. ЗЈН, Наручилац је пре доношења одлуке о додели уговора дужан да од понуђача чија је понуда оцењена као најповољнија затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа. Докази које ће наручилац захтевати су:

*3) Чл. 75. ст. 1. тач. 4) ЗЈН*, услов под редним бројем 3. наведен у табеларном приказу обавезних услова - *Доказ:* Уверење Пореске управе Министарства финансија да је измирио доспеле порезе и доприносе и уверење надлежне управе локалне самоуправе да је измирио обавезе по основу изворних локалних јавних прихода или потврду надлежног органа да се понуђач налази у поступку приватизације.“ (стране 16 и 17)

На основу наведеног:

* Скрећемо пажњу да понуђачи у фази подношења понуда, потписују Изјаву да под пуном материјалном и кривичном одговорношћу тврде да су измирили доспеле порезе и доприносе и друге јавне дажбине у складу са прописима Републике Србије или стране државе (када има седиште на њеној територији),
* Наручилац је дужан да пре доношења одлуке о додели уговора, од понуђача чија је понуда оцењена као најповољнија затражи да достави копију захтеваних доказа о испуњености услова, а може и да затражи на увид оригинал или оверену копију свих или појединих доказа, а ако понуђач у остављеном, примереном року који не може бити краћи од пет дана, не достави тражене доказе наручилац је у обавези да његову понуду одбије као неприхватљиву.

КОМИСИЈА ЗА ЈАВНУ НАБАВКУ